Oberengstringen
Oberäischtringe (amtlich Oberengstringen) isch e politischi Gmäind im Bezirk Dietike im Kanton Züri, Schwiiz.

Geografi 
Oberäischtringe liit uf de rächte Siite vo de Limmet an de Strass vo Züri uf Bade. S Piet vo de Gmäind umfasst 20,1 % landwirtschaftlichi Flèchi, 25,2 % Wald, 43 % Sidligsflechi, 7,5 % Vercheersflechi und 4,2 % Gwässerflechi.

Gschicht 
Oberäischtringe isch zum eschte Mal gnamset worde im Jaar 870 als Enstelingon (1306 Obren Enstringen).

Bevölkerigsentwicklig 
Quälle: Bundesamt für Statistik 2005

De Uusländeraatäil liit bi 27,5 % (Stand 2011).

Religion 
28,7% vo de Iiwooner sind evangelisch-reformiert, 33,8% sind römisch-katholisch (Stand 2011).

Politik 
Bi de Kantonsraatswaale 2011 hät s das Ergebnis ggee: BDP 1,9 %, CVP 6,4 %, EDU 0,6 %, EVP 6,5 %, FDP 14,2 %. GLP 5,8 %, GP 7,0 %, SP 22,2 %, SVP 34,4 %, Suschtigi 1,1 %.

Gmäindspresidänt isch de André Bender (Stand 2012).

Wirtschaft 
D Arbetslosigkäit isch im Jaar 2010 bi 4,5 % gläge.

Tieläkt 
De züritüütsch Tieläkt vo Oberäischtringe ghört zue de Zürcher Stadtmundart.

Literatur 
 Karl Grunder: Die Kunstdenkmäler des Kanton Zürich Band 9: Der Bezirk Dietikon. Hrsg. von der Gesellschaft für Schweizerische Kunstgeschichte GSK. Bern  1997 (Kunstdenkmäler der Schweiz Band 88). ISBN 3-909164-57-9. S. 151–169.

Weblink 

 www.oberengstringen.ch

Fuessnote 

Ort (Kanton Züri)